03/03/2021 | Administración LocalMunicipal
Monfero
Concesión definitiva das axudas PEL-Reactiva 2020

ANUNCIO Por Resolución desta Alcaldía número 061/2021, do 25 de febreiro de 2021, acordouse a aprobación definitiva das axudas do PEL REACTIVA 2020, que se transcribe literalmente a continuación: RESOLUCIÓN ASUNTO: CONCESIÓN DEFINITIVA AXUDAS PEL-REACTIVA EXPEDIENTE: 2021/G003/000062 ANTECEDENTES: Por Resolución da Presidencia da Deputación Provincial da Coruña núm.2020/23462 aprobáronse as bases reguladoras das axudas PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO A CONCELLOS DE MENOS DE 50.000 HABITANTES (BOP núm.123, do 05/08/2020) modificada pola R. P. n.º 2020/24109, de data de 07/08/2020 (BOP núm.128, do 12/08/2020). Por Resolución da presidencia da Deputación Provincial da Coruña número 2020/32931, apróbase a concesión definitiva de subvencións correspondentes ao Fondo de financiamento para a reactivación económica e social da provincia da Coruña (PEL-REACTIVA), publicada no BOP núm.181, do 28/10/2020, na que se concede ao Concello de Monfero una subvención por importe de 22.543,97 euros. A Xunta de Goberno local deste Concello, na sesión celebrada o 29 de outubro de 2020, acordou a aprobación do proxecto de bases específico elaborado para a concesión de AXUDAS do FONDO DE FINANCIAMENTO PARA A REACTIVACIÓN ECONÓMICA E SOCIAL DO CONCELLO DE MONFERO (PEL-REACTIVA), cun orzamento inicial de 28.179,96 €, ademais de determinar que as labores administrativas e o informe proposta ao que se refire a Norma 10 da convocatoria, foran realizados pola AEDL do Concello, e que as resolucións de concesión das subvencións, provisional e definitiva, as ditara o Sr. alcalde. Dando cumprimento ao acordo da Xunta de Goberno Local, procédese á publicación íntegra das ditas bases no taboleiro de anuncios da páxina web do Concello e na BDNS (Base de Datos Nacional de subvencións), que, así mesmo, deu traslado ao BOP do extracto da convocatoria, publicado no BOP nª 186 de data 04/11/2020. Por Resolución da Presidencia da Deputación núm 2020/41312 amplíase o prazo de revisión e concesión das solicitudes recibidas polos concellos adheridos ao Fondo de Financiamento ata o 25 de xaneiro de 2021. Por Resolución da Presidencia da Deputación de data 26/01/2021 apróbase a ampliación do prazo de revisión e resolución de concesión das solicitudes de AXUDAS do FONDO DE FINANCIAMENTO PARA A REACTIVACIÓN ECONÓMICA E SOCIAL DO CONCELLO DE MONFERO (PEL-REACTIVA) do Concello de Monfero ata o 26 de febreiro de 2021. Visto que se ten tramitado o correspondente expediente 2020/A002/000003 de donvocatoria de subvencións PEL REACTIVA e que o mesmo ten sido fiscalizado pola Intervención Municipal con data 08/02/2021 Visto que con data 8 de febreiro de 2021 acordouse, por resolución desta Alcaldía n.º 034/2021, a aprobación provisional das axudas do PEL REACTIVA e publicouse no taboleiro de anuncios municipal e na páxina web do Concello, notificándose a cada un dos interesados e estando exposta ao público durante o prazo de dez días hábiles sen que se presentaran reclamacións. Considerando que de acordo coa Resolución núm.168/2019 se ten delegado por esta Alcaldía na Xunta de Goberno Local, entre outras atribucións “As de convocatoria, concesión e xustificación de axudas, colaboracións, emerxencias sociais e outras subvencións”. Visto que o art.116 do Real Decreto 2568/1986, do 28 de novembro, regulamento de Organización, funcionamento e Réxime Xurídico das Entidades Locais, permite avogar en calquera momento as competencias delegadas de conformidade co art.10 da Lei 40/2015, do 1 de outubro, de Réxime Xurídico do Sector Público. Polo tanto, á vista do exposto e dos acordos tomados, no uso das atribucións que me outorga a lexislación do réxime local, RESOLVO: PRIMEIRO.–Avocar a competencia delegada na Xunta de Goberno Local en materia de subvencións en relación ao presente expediente. SEGUNDO.–Declarar excluída definitivamente a solicitude presentada polo interesado que se indica por entender que desiste da mesma ao ser requirido para presentar documentación xustificativa suficiente para comprobar que a facturación no segundo trimestre fiscal de 2020 se viu reducida, polo menos, nun 75% en relación coa media efectuada no semestre natural anterior á declaración do estado de alarma, tal como se indica na base 4.3. da convocatoria, e ter transcorrido o prazo de 10 días concedido sen que o solicitante achegase ningunha documentación TERCEIRO.–Declarar excluída definitivamente a solicitude presentada polo interesado que se indica por entender que desiste da mesma ao ser requirido para optar por un dos dous grupos polos que solicita a axuda sen aclarar por cal dos Grupos de beneficiarios a solicita, ademais de non cumprir os requisitos para ser beneficiario do GRUPO I, xa que, a súa actividade non está afectada polo peche de establecementos (debido a que non existe un establecemento afecto á actividade) nin o seu exercicio profesional a domicilio está suspendido (xa que é unha das excepcións indicadas no art.10 do RD 463/2020 modificado polo 465/2020), nin achegar ningún tipo de documentación xustificativa de redución de facturación, para optar ás axudas como beneficiario do GRUPO II, tal como foi requirido e segundo se indica na base 4.3. da convocatoria. CUARTO.–Comprometer o gasto e conceder DEFINITIVAMENTE as axudas aos autónomos/as e microempresas que se relacionan, ordenadas segundo a súa valoración, no cadro seguinte, polos importes que se indican, con cargo á aplicación 241.47900, por importe total de 26.500,00 €. QUINTO.–Desestimar definitivamente a seguinte solicitude por non cumprir as condicións establecidas na orde e polos motivos indicados. SEXTO.–Conceder aos beneficiarios un prazo de xustificación que rematará o 31 de marzo de 2021, durante o cal terán que presentar os Xustificantes de gasto ou facturas electrónicas escaneadas, correspondentes aos gastos subvencionables indicados na base sétima, efectivamente pagadas dentro do período subvencionable (do 1 de marzo ata o 31 de decembro de 2020), ou documentos contables de valor probatorio equivalente. No caso de que as facturas non teñan os conceptos de gasto debidamente especificados, deberán presentar un documento aclaratorio do seu contido, que deberá axustarse aos conceptos subvencionados ao amparo desta convocatoria. O pago deberá quedar acreditado mediante transferencia bancaria, cheque nominativo, cargo, ingreso en conta ou calquera outra modalidade de pagamento bancario, sempre que en todo caso quede identificada a persoa ordenante (perceptora da subvención) e a persoa beneficiaria (provedora do ben ou servizo); non obstante, para os pagamentos de gasto que non excedan de 150 euros abondará co recibín do perceptor inserido no propio documento de gasto. Durante este prazo tamén deberán presentar o resto de documentación esixida nas bases e que non fora presentada ata o momento. SÉTIMO.–O importe da subvención concedida será abonado logo da presentación dos xustificantes indicados no punto anterior, a súa fiscalización e aprobación por resolución desta Alcaldía. O pago da subvención realizarase a través de transferencia bancaria á conta facilitada polo beneficiario. No caso de que o importe do gasto xustificado sexa inferior á subvención concedida, esta reducirase ata o importe efectivamente xustificado. OITAVO.–Publicar a presente resolución no Boletín Oficial da Provincia da Coruña, que se entenderá notificada a todos os interesados de acordo co artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. A título informativo, publicar a presente resolución na páxina web do Concello de Monfero e no taboleiro de anuncios municipal así como na sede electrónica do Concello de Monfero. NOVENO.–Este acordo de concesión ou denegación da subvención solicitada pon fin á vía administrativa, sendo aplicable o réxime de recursos establecido na Lei 39/15, do 1 de outubro, de procedemento administrativo común das administracións públicas. Monfero, 25 de febreiro de 2021. O alcalde Andrés Feal Varela